**משנה ברורה סימן קלא ס"ק לא**

בט"ו בשבט - שהוא ר"ה לאילנות [כו] ונוהגין האשכנזים להרבות אז במיני פירות של אילנות:

**שולחן ערוך אורח חיים סימן ריא סעיף ד**

הגה: ודוקא שאוכל ענבים כמות שהן, אבל אם עשה מהן יין שקובע ברכה לעצמו בפה"ג חשובה והיא קודמת לברך עליו (כג) תחלה; אבל מעשה קדירה מחמשת מיני דגן, (כד) ז היא חשובה יותר מברכת היין.

**תלמוד בבלי מסכת ברכות דף מ עמוד ב**

היו לפניו מינין הרבה, רבי יהודה אומר: אם יש ביניהן מין שבעה - עליו הוא מברך; וחכמים אומרים: מברך על איזה מהן שירצה.

**תלמוד בבלי מסכת ברכות דף מא עמוד ב**

רב חסדא ורב המנונא הוו יתבי בסעודתא, אייתו לקמייהו תמרי ורמוני, שקל רב המנונא בריך אתמרי ברישא. אמר ליה רב חסדא: לא סבירא ליה מר להא דאמר רב יוסף ואיתימא רבי יצחק: כל המוקדם בפסוק זה קודם לברכה? - אמר ליה: זה שני לארץ, וזה חמישי לארץ)  **דברים פרק ח פסוק ח** אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ זֵית שֶׁמֶן וּדְבָשׁ (

**רא"ש מסכת ברכות פרק ו סימן כה**

וקשה מהא דאמרינן בשמעתין דרב חסדא ורב המנונא הוו יתבי בסעודתא אייתי קמייהו תמרי ורמוני קדים רב המנונא בריך אתמרי ברישא אמר ליה לא סבר לה מר כל המוקדם בפסוק כו' ומאי קא קשיא ליה דילמא תמרי חביבי ליה ע"כ צריך לומר דכל המוקדם דלקמן אתיא **כר"י** וכל הנך אמוראי דסברי לקמן כל המוקדם בפסוק מוקדם לברכה **כר' יהודה** סבירא להו… ברכותיהן שוות ואם יש בהן מין שבע קיימא לן כרבי יהודה דאמר מין ז' עדיף ויברך עליו אע"פ שהאחר חביב לו …

אם הביאו לפניו שני מינים ואין בהן מז' המינים כמו **אתרוג ותפוח יברך על החביב תחלה לכ"ע**

**רמב"ם הלכות ברכות פרק ח הלכה יג**

היו לפניו מינין הרבה אם היו ברכותיהן שוות מברך על אחת מהם ופוטר את השאר, ואם אין ברכותיהם שוות מברך על כל אחת מהן ברכה הראויה לו, ואי זה מהם שירצה להקדים מקדים, **ואם אינו רוצה בזה יותר מזה אם יש ביניהם אחד משבעת המינים עליו הוא מברך תחלה,**

**כסף משנה הלכות ברכות פרק ח הלכה יג**

ומה שכתב ואי זה מהם שירצה להקדים מקדים היינו לומר שאם היה מין אחד חביב לו מחבירו בין שברכותיהן שוות בין שאינן שוות בין שיש ביניהן ממין ז' בין שאינן ביניהן מקדים החביב כרבנן דאמרי חביב עדיף. ומה שכתב ואם אינו רוצה בזה יותר מבזה אם יש ביניהן ממין שבעת המינין עליו הוא מברך תחלה אתי ככ"ע דבין ברכותיהן שוות בין שאינן שוות כיון שאין מין אחד מהן חביב יותר מחבירו אם יש ביניהם ממין שבעה מודו רבנן שהוא קודם

**רא"ש מסכת ברכות פרק ו סימן כה**

ורבנן סברי חביב עדיף פי' אם אחד מהמינים חביב תדיר עליו אפילו רוצה עתה לאכול מין אחר תחלה מברך על החביב

**כסף משנה הלכות ברכות פרק ח הלכה יג**

וממה שכתב איזה שירצה להקדים מקדים במקום מקדים את החביב תחלה נראה שאינו מפרש כפירוש ה"ר יונה והרא"ש דחביב היינו אותו שחביב עליו ברוב הפעמים אלא סובר דחביב היינו אותו שהוא חפץ בו עתה יותר וזהו שכתב אי זה שירצה להקדים כלומר אותו המין שהוא רוצה בו עכשיו יותר מחבירו ולכן הוא רוצה להקדימו

**תלמוד בבלי מסכת ברכות דף לט עמוד ב**

איתמר, הביאו לפניהם פתיתין ושלמין; אמר רב הונא: מברך על הפתיתין ופוטר את השלמין, ורבי יוחנן אמר: שלמה מצוה מן המובחר

**שולחן ערוך אורח חיים סימן קסח סעיף א**

היו לפניו חתיכות של פת, ופת שלם הכל <א> ממין אחד, (א) מברך על השלם אפילו הוא (ב) א פת קיבר (פי' לחם שאינו נקי) וקטן, והחתיכות פת נקיה וגדולה;

**משנה ברורה סימן ריא ס"ק לב**

 ובלבד שיהא דעתו וכו' - ואפילו [כא] היו שניהם לפניו בשעת ברכה בעינן שיתכוין לו [כב] בפירוש לפוטרו דאינו בדין שיפטור מי שאינו חשוב את החשוב דרך גררא אלא בכונה

**תלמוד בבלי מסכת ברכות דף מא עמוד א**

אמר עולא: מחלוקת בשברכותיהן שוות, דרבי יהודה סבר: מין שבעה עדיף, ורבנן סברי: מין חביב עדיף. אבל בשאין ברכותיהן שוות - דברי הכל מברך על זה וחוזר ומברך על זה

**רא"ש מסכת ברכות פרק ו סימן כה**

וב"פ האדמה וב"פ העץ על איזה מהן שירצה יברך ול"נ מדלא קאמר מברך על זה וחוזר ומברך על זה וחביב עדיף אלמא אפילו אחד מהן חביב יכול לברך על השני כיון שצריך לברך על השני אחר אכילת הראשון אין עדיפות בחביב משום דלא שייכי זה לזה כלל ומה שתלו לרבי יהודה עדיפות במין שבעה ולרבנן בחביב היינו דוקא כששניהם נפטרין בברכה אחת …

אבל כשצריך לברך על כל אחד ואחד לא שייכי זה לזה כלל כיון שצריך לברך על השני אחר אכילת הראשון הלכך על איזה מהן שירצה יברך תחלה

**תוספות מסכת ברכות דף מא עמוד א**

אבל בשאין ברכותיהן שוות - פירש"י כגון צנון וזית ושוב אין כאן מחלוקת כיון שאין האחד פוטר את חבירו אפי' ר' יהודה מודה דאין עדיפות בשבעת המינים אלא מברך על איזה שירצה תחלה **החביב לו** ואחר כך יברך על השני

**הגהות מיימוניות הלכות ברכות פרק ח הלכה יג**

וכתב בה"ג כל מקום שיביאו לפניו פרי העץ ופרי האדמה פרי העץ קודם, שהכל ופרי האדמה פרי האדמה קודם ע"כ:

**תלמוד בבלי מסכת ברכות דף לט עמוד א**

 לימא כתנאי, דהנהו תרי תלמידי דהוו יתבי קמיה דבר קפרא, הביאו לפניו כרוב ודורמסקין ופרגיות, נתן בר קפרא רשות לאחד מהן לברך, קפץ וברך על הפרגיות, לגלג עליו חבירו... מאי לאו בהא קא מיפלגי; דמברך סבר: שלקות ופרגיות שהכל נהיה בדברו, הלכך חביב עדיף; ומלגלג סבר: שלקות - בורא פרי האדמה, פרגיות - שהכל נהיה בדברו, הלכך פירא עדיף!

**תוספות מסכת ברכות דף מא עמוד א**

וא"ת הא אמרי' לעיל (דף לט.) גבי עובדא דבר קפרא דברכת בורא פרי האדמה חשיבא טפי משהכל לפי שמבוררת טפי א"כ גם ב"פ העץ חשיבא טפי מברכת ב"פ האדמה וי"ל דלא חשיב ב"פ העץ כל כך מב"פ האדמה כמו שחשוב ב"פ האדמה משהכל

**שולחן ערוך אורח חיים סימן ריא**

**סעיף א**-(א) <א> היו לפניו מיני פירות הרבה, אם (ב) ברכותיהם שוות ויש ביניהם (ג) ממין שבעה, (ד) א מקדים מין ז' (ה) אעפ"י שאינו חביב כמו המין האחר; ואם אין ביניהם ממין שבעה, (ו) מקדים החביב; (ז) ואם אין ברכותיהם שוות, אפילו יש בהן ממין שבעה (ח) כגון \* צנון וזית, איזה מהם שירצה יקדים ב ואפי' אינו חביב; \* (ט) **ויש אומרים** שגם בזה צריך להקדים החביב; ונקרא חביב (י) המין שרגיל להיות חביב עליו, (יא) אפילו אם עתה חפץ במין השני.

**סעיף ב**-ולהרמב"ם אם היה מין אחד חביב לו יותר, בין שברכותיהם שוות בין שאינם שוות בין שיש בהם ממין ז' בין שאין בהם ממין ז', (יב) מקדים החביב לו אז (יג) באותה שעה; \* ואם אינו רוצה בזה יותר מבזה, אם יש ביניהם משבעת המינים, עליו מברך תחלה.

**סעיף ג-**הביאו לפניו דבר שברכתו בפה"ע ודבר שברכתו שהכל, (יד) ג בפה"ע קודמת (טו) שהיא חשובה שאינה פוטרת אלא דבר אחד; \* (טז) וכן בפה"א ושהכל, בפה"א קודמת; ואם הביאו לפניו בפה"ע ובפה"א, (יז) איזה מהם שירצה יקדים; (יח) **וי"א** שבורא פרי העץ קודם.

**משנה ברורה סימן ריא ס"ק ד**

(ד) מקדים מין שבעה - ואפילו [ג] הוא חצי פרי והשאר הם שלמים. ואם שניהם [ד] ממין אחד משבעת המינים או ששניהם אינם מין שבעה מקדים השלם ואפילו אם החצי חביב יותר [ה] **שלם עדיף:**

**ביאור הלכה סימן ריא ד"ה \* וי"א שגם**

 וי"א שגם בזה צריך להקדים החביב - מה שכתב המחבר דעה זו בשם י"א אינו מדוקדק דאדרבה דעה ראשונה היא דעת איזה יחידאי [הוא הרא"ש וחידושי ראבי"ה על ברכות ואפשר שגם דעת רש"י כן ועיין בזה בתוספות ד"ה אבל ובדברי ראבי"ה שחלוקים בדעת רש"י בזה] ודעה שניה היא דעת הרבה ראשונים הלא הוא דעת ר"ה גאון הובא בחידושי הרשב"א וגם דעת הר"ח והרי"ף כפי מה שמוכח שם בדברי ראבי"ה דלפירושם דעת עולא הוא דבאין ברכותיהן שוות לכו"ע חביב עדיף וכן הוא ג"כ דעת התוס' ורבינו יונה והרשב"א וגם נוכל לצרף לזה דעת הרמב"ם והעומדים בשיטתו דס"ל ג"כ דחביב עדיף אלא דהם ס"ל אפילו בשברכותיהן שוות ג"כ חביב עדיף ממין שבעה ועכ"פ באין ברכותיהן שוות מסתברא ודאי דנוכל לצרף דעתם

**משנה ברורה סימן ריא ס"ק יח**

(יח) וי"א שבפה"ע קודם - והסכימו [י] האחרונים דנכון לנהוג כי"א הזה אם שניהם שוים בחביבות אכן אם פה"א חביב עליו יותר מברך על החביב כנ"ל בס"א